
ՈՐՈՇՈՒՄ
	25 դեկտեմբերի 2023 թվականի
	թիվ 12
	քաղ. Սանկտ Պետերբուրգ



Եվրասիական տնտեսական միության դատարանի դատավորներին պաշտոններից ազատելու եւ պաշտոններում նշանակելու մասին

Եվրասիական տնտեսական միության դատարանի ստատուտի 10-12-րդ կետերին համապատասխան («Եվրասիական տնտեսական միության մասին» 2014 թվականի մայիսի 29–ի պայմանագրի թիվ 2 հավելված) եւ Հայաստանի Հանրապետության, Բելառուսի Հանրապետության, Ղազախստանի Հանրապետության, Ղրղզստանի Հանրապետության եւ Ռուսաստանի Դաշնության միջնորդագրերի հիման վրա՝ Եվրասիական տնտեսական բարձրագույն խորհուրդը որոշեց․
1.	2023 թվականի դեկտեմբերի 31-ից Եվրասիական տնտեսական միության դատարանի դատավորների պաշտոններից ազատել հետեւյալ անձանց՝
ա)	լիազորությունների ժամկետը լրանալու կապակցությամբ՝
Հայրիյան Էռնա Վլադիմիրի,
Բայիշեւ Ժոլիմբետ Նուրախմետի,
Կոլոս Դենիս Գեորգիի,
Նեշատաեւա Տատյանա Նիկոլայի,
Սեյտիմովա Վեներա Խամիտի,
Թումանյան Արմեն Էդուարդի,
Ֆեդորցով Ալեքսանդր Ադամի, 
Չայկա Կոնստանտին Լեոնտիի.
բ)	դատավորի՝ այլ աշխատանքի անցնելու կապակցությամբ լիազորությունները վայր դնելու մասին գրավոր դիմումի հիման վրա՝ 
Սկրիպկինա Գալինա Անատոլիի։ 
2.	2024 թվականի հունվարի 1-ից Եվրասիական տնտեսական միության դատարանի դատավորների պաշտոններին նշանակել հետեւյալ անձանց՝
Հայրիյան Էռնա Վլադիմիրի,
Ալեքսանդրով Դմիտրի Պյոտրի,
Դրոնով Ալեքսեյ Ալեքսանդրի,
Զաբարա Անդրեյ Ալեքսանդրի,
Իսմայիլով Երբոլ Ժուկատի,
Կայիպով Մարատ Տաշտանի,
Կիշկեմբաեւ Ասկար Բուլատի,
Պավլովա Նատալյա Վլադիմիրի,
Թունյան Արայիկ Գեորգիի։
3.	Ժամանակավորապես՝ 2024 թվականի հունվարի 1-ից եւ մինչեւ Եվրասիական տնտեսական բարձրագույն խորհրդի կողմից Եվրասիական տնտեսական միության դատարանի նախագահի եւ նրա տեղակալի թեկնածությունները հաստատելը՝ վերջինների պարտականությունների կատարումը դնել Միության դատավորների վրա, որոնք Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 101 որոշմամբ հաստատված՝ Եվրասիական տնտեսական միության դատարանի կանոնակարգի 5-րդ հոդվածով նախատեսված կարգով կընտրվեն համապատասխանաբար Միության դատարանի նախագահի եւ Միության դատարանի նախագահի տեղակալի կողմից՝ 2024 թվականի հունվարի 1-ի դրությամբ լիազորություններ ունեցող Միության դատարանի դատավորներից:
4.	Սույն որոշումն ուժի մեջ է մտնում 2023 թվականի դեկտեմբերի 31-ից:

Եվրասիական տնտեսական բարձրագույն խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

